### | | | | --- | --- | | | | | --- | | **Teknik- og Miljøudvalget** 5. oktober 2017 Sagsnr. 710-2015-26796 Dok.nr. 710-2017-140177 Jarl Andreasen | | 60.                 Forslag til lokalplan nr. 354 - Erhvervsområde i [adresse] nord - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 354 - Erhvervsområde i [adresse] og tillæg nr. 24 til Kommuneplan
13” for en udvidelse af erhvervsområdet i [adresse].

Lokalplanområdet, der har et areal på ca. 14 ha., ligger nord
for det eksisterende erhvervsområde i [adresse] og øst for Alfa, der er den
gennemgående fordelingsvej i erhvervsområdet. Mod nord afgrænses
lokalplanområdet af [adresse], der er en mindre vej, som forsyner boliger i det
åbne land nord for lokalplanområdet.

Ved lokalplanens udarbejdelse er lokalplanområdet delvist privat
ejet og delvist kommunalt ejet og ligger i landzone. Med lokalplanens endelige
vedtagelse overføres lokalplanområdet til byzone.

Der ligger tre beboelsesejendomme inden for lokalplanområdet og
umiddelbart nord for [adresse] ligger endnu en beboelsesejendom.

Det er en forudsætning for lokalplanens realisering, at der ikke
er boliger i lokalplanområdet. Det betyder, at de eksisterende boliger og
landbrug skal afvikles før lokalplanområdet kan udnyttes til erhvervsformål.

Lokalplanen
er udarbejdet på bagrund af Byrådets ønske om fortsat at kunne tilbyde
erhvervsgrunde i Søften Erhverv.

Formålet
med lokalplanen er at give flere virksomheder mulighed for at placere sig i
[adresse], hvor efterspørgslen efter erhvervsgrunde er stor.

Nogle
af de eksisterende virksomheder, der støder op til lokalplanområdet har ønsker
om at udvide. Lokalplanen åbner mulighed for både udvidelser af eksisterende
virksomheder og etablering af nye.

Lokalplanen giver mulighed for at opføre bygninger med en højde
på op til 25 meter. Det er væsentligt højere end de bygningshøjder, der
tillades i erhvervsområdet i øvrigt. Undtaget dog på [adresse], hvor der er
mulighed for at opføre et højhus på 10 etager og en maksimal højde på 45 meter
jf. den vedtagne lokalplan nr. 344.

**VURDERING**

Søften Erhverv er et attraktivt erhvervsområde tæt på motorvej E
45 og den kommende letbane med Patrick Overgaard og Rejs-anlæg ved motorvejskrydset [adresse]
Nord.

I lokalplanområdet gives der mulighed for at etablere erhverv
som produktions-, industri-, entreprenør-, lager- og værkstedsvirksomheder samt
vognmands-, og speditionsvirksomheder og lignende trafikintensive virksomheder.

Lokalplanen giver mulighed for at opføre bebyggelse med en højde
på op til 25 meter for at tilgodese muligheden for at indrette fx højlagre, som
der tidligere har været konkrete ønsker om at opføre i [adresse].

Da lokalplanområdet ligger højt i landskabet vil bygninger med
en højde på 25 meter være synlige over lange afstande.

For at undersøge, hvor synlige bygninger med en højde på 25
meter vil være, er der udarbejdet visualiseringer
fra fire standpunkter henholdsvis nord, syd øst og vest for lokalplanområdet.

Visualiseringerne viser, at især fra E45 fra positioner nord og
syd for erhvervsområdet vil bygninger med en højde på 25 meter markere sig
synligt i landskabet.

Teknik og Kultur vurderer på baggrund af visualiseringerne, at
bebyggelse med en højde på 25 meter ikke vil påvirke oplevelsen af landskabet
og erhvervsområdet negativt.

[adresse] Museum har foretaget arkivalsk kontrol af
lokalplanområdet.

I områderne umiddelbart syd, vest og nordvest for lokalplanområdet
er der fundet betydelige fund fra især vikingetiden. Det er museets vurdering,
at denne vikingetidslokalitet ikke er fuldt afdækket.

Museet vurderer derfor, at der er en overordentlig stor risiko
for at støde på arkæologiske fund på området. Museet anbefaler derfor, at der
forud for anlægsarbejdet foretages en
arkæologisk forundersøgelse. Hvis den arkæologiske forundersøgelse
viser, at der i området er bevaret væsentlige arkæologiske fortidsminder, skal
der efterfølgende foretages en egentlig arkæologisk undersøgelse.

Teknik og Kultur har foretaget en screening af
lokalplanforslaget efter ”Lov om miljøvurdering af planer og programmer”. Det
vurderes, at de miljømæssige konsekvenser som følge af lokalplanens
gennemførelse vil være af en sådan en karakter, at det er nødvendigt at
udarbejde en egentlig miljøvurdering. Miljøvurderingen omhandler emnerne
grundvand og landskabspåvirkning.

**ØKONOMI**

Med den endelige vedtagelse af lokalplanen åbnes der
mulighed for udstykning af området og byggemodning med anlæg af vej og
beplantning samt efterfølgende grundsalg.

Det er en forudsætning for, at Favrskov Kommune kan
byggemodne lokalplanområdet, at kommunen erhverver den del af lokalplanområdet,
der er privat ejet.

Hvis der opstår behov for en egentlig arkæologisk
undersøgelse vil dette forsinke og fordyre byggemodningsomkostningerne, uden at
det på forhånd kan siges med hvor meget.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1.   At forslag til ”Lokalplan
nr. 354 – Erhvervsområde i [adresse] og tillæg nr. 24 til Kommuneplan 13”
godkendes og fremlægges i offentlig høring i otte uger.

**BESLUTNING**

**Bilag**

|  |  |
| --- | --- |
| Forslag til lokalplan nr. 354 og tillæg nr. 24 til Kommuneplan 13 | 710-2017-185602 |